ग़दर पार्टी
ग़दर पार्टी का जन्म अमेरिका के सैन फ़्रांसिस्को के एस्टोरिया में 1913 में अंग्रेज़ी साम्राज्य को जड़ से उखाड़ फेंकने के उद्देश्य से हुआ। गदर पार्टी के संस्थापक अध्यक्ष सरदार सोहन सिंह भाकना थे। इसके अतिरिक्त केसर सिंह थथगढ - उपाध्यक्ष, लाला हरदयाल - महामंत्री, लाला ठाकुर दास धुरी - संयुक्त सचिव और पण्डित कांशी राम मदरोली - कोषाध्यक्ष थे।
ग़दर दी गूंज
'ग़दर दी गुंज' (पंजाबी: ਗ਼ਦਰ ਦੀ ਗੂੰਜ, अर्थ : विद्रोह की गूंज) ग़दर पार्टी द्वारा संकलित एक पुस्तक थी जिसे ब्रिटिश सरकार ने सन् १९१३ में भारत में प्रतिबन्धित कर दिया था। इस पुस्तक में राष्ट्रीय तथा समाजवादी विचारधारा का साहित्य संकलित किया गया था।